**Emlékeztető az ELTE TTK HÖK Választmányának 2014. február 24-ei üléséről**

**Az emlékeztetőt készítette:** Ágoston Dóra Csenge feljegyzései alapján Horváth Tamás

A Választmány időpontja és helyszíne:18:00, Déli tömb 00-113

**Jelen vannak**: Bohár Balázs, Csonka Diána, Csutka Boglárka, Érsek Gábor, Hegedüs Dávid, Kovács Fanni, Kuti Péter, Miklós-Kovács Janka, Vara Bálint szavazati joggal, Ágoston Dóra Csenge, Hoksza Zsolt, Horváth Tamás,Kelemen Ádám,Török Balázs,Uhljár Péter tanácskozási joggal.

Kovács Fanni 18:14 perckor megnyitotta az ülést.

Kovács Fanni felkérte az Ellenőrző Bizottságot, hogy ellenőrizze a határozatképességet.

A Választmány 7 fővel határozatképes.

Kovács Fanni ismertette a kiküldött napirendi pontokat, majd javasolta, hogy a Választmány vegye fel napirendi pontként a Beszámolók és Személyi kérdések napirendi pontokat. Kovács Fanni javasolta továbbá, hogy a napirendi pontok sorrendje módosuljon.

Egyéb napirendi pont és sorrendmódosító javaslat nem érkezett.

*A Választmány határozatot hozott a napirendi pont felvételéről:*

13/2014 (II.24.) számú választmányi határozat: Az ELTE TTK HÖK Választmánya 7 igen szavazattal, egyhangúlag elfogadta új napirendi pont felvételét, melyek a Beszámolók, illetve a Személyi kérdések.

*A Választmány határozatot hozott a napirend módosításról:*

14/2014 (II.24.) számú választmányi határozat: Az ELTE TTK HÖK Választmánya 7 igen szavazattal, egyhangúlag elfogadta a napirend módosítást.

Az ülés végleges napirendi pontja a következő:

1.Bejelentések
2. Beszámolók
3. Személyi kérdések
4. Pályázatok
5. Gólyatábor beszámolók
6. Gólyatábor pályázati kiírás
7. Egyebek

**1.Bejelentések**

Kovács Fanni az elmúlt Választmány óta eltelt időszakkal kapcsolatban tett bejelentéseket.
Részt vett a Szenátuson.,amelyen BTK HÖK által benyújtott Alapszabály módosítást nem fogadta el a Szenátus.
Kovács Fanni emlékeztette a Választmány tagjait, hogy Zaránd Péter pályázatának támogatásával elfogadta a választási rendszer reformját, mely az őszi időpontot űzte ki. Szükséges Alapszabályt módosítani a TTK HÖK-nek,melynek kialakításához minél előbb hozzá kell látni .
 A tanár szakos hallgatók választási joga és annak nehézsége több kart is érint, ezért ezt a tanárképzésben részt vevő rész önkormányzatokkal együtt kell megoldani.

További bejelentés nem érkezett

Kovács Fanni lezárta a napirendi pontot.

**2.Beszámolók (18:23.)**

Főszerkesztő Beszámolója
Török Balázs elmondta, hogy csúszásban van az újság. Az új közbeszerzés egy másik nyomdát jelölt meg az újság kivitelezéséhez, a váltás pedig nem zökkenőmentes, több kifogás történt, ill. az időben be nem érkezett cikkek is felelősek a csúszásért. Igyekszik ledolgozni a csúszást.

A Mentorkoordinátor ismételt beszámolója következett
Uhljár Péter elmondta, hogy tisztában van vele, hogy miért nem fogadták el a beszámolóját. Beszámolt róla, hogy mi történt a Küldöttgyűlés óta. Záró mentor összejövetel,”Ki vagy, mentor?” előadás, ami sikeresnek bizonyult. Egyeztetett az Alapítvánnyal a mentorrendszerről és az anyagiakról. Megbízta plakátozással a mentorfelelősöket, akik kollégiumokba, és a campuson is tevékenykedtek.
Megbízta őket azzal is, hogy a tisztségviselőkkel együttműködve írjanak a mentorkisokosba.
Mentorfoglalkozásokra már elkészültek a dolgok. Frissítette a mentorlevlistát. Felhívta a figyelmet arra is, hogy biológia szakterületen kevés a jelentkező.

18:31 perc Érsek Gábor megérkezett az ülésre.

Még van 7 nap a jelentkezésből, szerinte összesen 100 fő lenne optimális a végén.
A mentorkirándulás időpontja viszont módosulna,március 8-áról 29-ére. A teszt után és az UV-k után lenne így a kirándulás
Uhljár Péter megkérdezte a jelenlevőket, hogy ez nagy probléma lenne?
Kuti Péter szerint nem baj.
Uhljár Péter szimpátiaszavazást szeretne kérni erről.
A jelenlévők egyhangúlag támogatták, hogy március 29-én legyen a kirándulást.

Kovács Fanni megkérdezte ki szeretné, ha titkosan történne a szavazás a beszámolójára?

Kuti Péter azt mondta, hogy szeretné, ha titkosan történne a szavazás.

Az Ellenőrző Bizottság kiosztotta a szavazócédulákat.

A Kommunikációs biztos beszámolója következett

Kelemen Ádám elmondta, hogy működik a levelezése. Kérte Kuti Pétert, hogy szedje le a matematika levelezőlistáról.
Kuti Péter elmondta, hogy szerinte, pedig legyen rajta minden listán.
Kelemen Ádám elmondta, hogy a kommunikációs csoport levelezőlistája még üres, de szeretné felvenni a szacskókat. Ide üzeneteket küldene a különböző eseményekről, amiket a szacskók továbbküldenének. Az infó lista beindításában Márton Ákos segítségét kérte. Megírta a Nyúz-os cikkeket. Megcsinálta a plakátfelületeket. Meglepve tapasztalta, hogy sokat nemrég letisztitottak. A szorosabb együttműködés érdekében konzultálni fog az IK és a TáTK HÖK plakátfelelőseivel.
Kelemen Ádám megemlítette, hogy volt  EHÖK Sajtó és Kommunikációs Bizottságának ülésén. Elmondta, hogy hivatalosan ELTE Online-os megbeszélése van 17:30-kor, ezért legközelebb csak 19:00-ra érne ide.
Kuti Péter elmondja, hogy lehet írásban is beszámolnia, ha az úgy kényelmesebb.

Kovács Fanni kihirdette Uhljár Péter újbóli beszámolójának az eredményét: a Választmány 8 igen mellett egyhangúlag elfogadta Uhljár Péter beszámolóját

*A Választmány határozatot hozott a beszámoló elfogadásáról:*

15/2014 (II.24) számú választmányi határozat: Az ELTE TTK HÖK Választmánya 8 igen, 0 nem és 0 tartózkodó szavazat mellett elfogadta a mentorkoordinátor újbóli beszámolóját.

18:48 perc Uhljár Péter, Török Balázs, Kelemen Ádám távozott az ülésről.

Kovács Fanni lezárta a napirendi pontot.

**3.Személyi kérdések**

Ágoston Dóra Csenge elmondja, hogy nem tudja tovább ellátni a titkári tisztség feladatait. Ezt követően a jelenlévők megbeszélést folytattak a kialakult helyzetről és megoldásáról.

18:58 perc Bohár Balázs távozott az ülésről

A jelenlévők megbeszélést folytattak a következő Küldöttgyűlés várható időpontjáról.

19:02 perc Bohár Balázs visszatért az ülésre

Kovács Fanni lezárta a napirendi pontot

**4.Pályázatok (19:02)**

Csutka Boglárka: Trak-tor-túra, már előre egyeztettek az Alapítvány elnökével. Jelezte az esemény szervezőjének, hogy visszajelzések alapján előfordult már, hogy elfogy az étel és ez hátrányt jelent a résztvevőknek. A szervező elmondása szerint ez nagyrészt a szervezőket érinti, de fokozottan figyelnek majd rá, hogy ne a résztvevőkkel essen meg.

Kuti Péter szerint a helyzet tisztázásával, már támogatható az esemény, hiszen a TTK HÖK-től csak hirdetési lehetőséget kérnek.

16/2014 (II.24.) számú választmányi határozat: Az ELTE TTK HÖK Választmánya 8 igen mellett egyhangúlag támogatta a Trak-Tor-Túra pályázatát.

A következő a Mafihe EHB pályázata volt. Hirdetési felületet kértek csak.

17/2014 (II.24.) számú választmányi határozat: Az ELTE TTK HÖK Választmánya 8 igen mellett egyhangúlag támogatta a Mafihe EHB pályázatát.

Következő pályázatok a KHTEÖ pályázatok voltak. Kovács Fanni felkérte Csutka Boglárkát hogy ismertesse a pályázatokat.

Csutka Boglárka: Az első pályázat az Alkímia ma kamerázás az őszi félévben.
Kuti Péter szerint magas az összeg. Meg kérdezi, hogy volt-e utómunka?
Érsek Gábor szerint elég sok vele az utómunka, de nem tudja, hogy ki vágja a felvételeket.
A tagok megbeszélést folytattak a megítélendő összegről.

18/2014 (II.24.) számú választmányi határozat: Az ELTE TTK HÖK Választmánya 7 igen 1 nem mellett támogatta, hogy az Kamerázás az Alkímia ma 2013 őszi félévében tárgyú KHTEÖ pályázatban a pályázott összeg ½-ét kapják a felterjesztett hallgatók.

A következő pályázat: Az ELTE TTK Természetrajzi Múzeum 2013. őszi rendezvényei önkénteseinek jutalmazása.

Kuti Péter elmondja, hogy Ő viszonylag látja, hogyan működik ez a dolog, ő is önkénteskedett a Múzeumnál. Van olyan, amikor a múzeumtól is kapnak fizetést, ehhez viszonyítva nyújtották be a pályázatot.
Kovács Fanni javasolja, hogy a pályázott összegekre kerüljön rá a 2/3-ados szorzó és százas összegekre való kerekítés.

19/2014 (II.24.) számú választmányi határozat: Az ELTE TTK HÖK Választmánya 8 igen mellett egyhangúlag támogatta, hogy Az ELTE TTK Természetrajzi Múzeum 2013. őszi rendezvényei önkénteseinek jutalmazása tárgyú KHTEÖ pályázatban pályázott összegekre 2/3-ados szorzó és százas összegekre való kerekítés kerüljön alkalmazásra.

A következő pályázat: GyógyMatek GT 2013

Csutka Boglárka érdeklődik, Kuti Pétertől miért nem szerepelnek összegek a pályázatban.
Kuti Péter elmondta, hogy nem tudja, hogy áll a keret. A többi gólyatábori pályázattal összhangban gondolta az összegeket.
Csutka Boglárja elmondja, hogy még idén nem érkezett gólyatábori KHTEÖ pályázat.
Érsek Gábor akkor küldi a kémia gólyatábor KHTEÖ pályázatát, ha el lesz fogadva a tavalyi évi beszámoló.
Csutka Boglárka elmondja, hogy akkor is lehet KHTEÖ, ha nincs elfogadva a gólyatábor beszámoló.

19:20. perc Vara Bálint megérkezett az ülésre.

Kuti Péter szerint kötelessége a főszervezőnek, hogy gondolkozzon ezen, és nem a Választmány kötelessége felhívni a figyelmet arra, hogy adjanak le pályázatot.
Kovács Fanni javaslatot tett a pályázott összeg nagyságára. Ez 180 ezer Ft.

20/2014 (II.24.) számú választmányi határozat: Az ELTE TTK HÖK Választmánya 9 igen mellett egyhangúlag támogatta GyógyMatek GT 2013 tárgyú KHTEÖ pályázatot 180 000 Ft-al.

A következő pályázatok: Tétékás Nyúz 4709, Tétékás Nyúz 4801, TétékásNyúz 4802
Csutka Boglárka felhívja a figyelmet arra, hogy a leadott pályázatok formai hibásak, nem felelnek meg a pályázati kiírásnak.

21/2014 (II.24.) számú választmányi határozat: Az ELTE TTK HÖK Választmánya 8igen 1 tartózkodás mellett támogatta a Tétékás Nyúz 4709,Tétékás Nyúz 4801,Tétékás Nyúz 4802 tárgyú KHTEÖ pályázatok visszaküldését formai hibára hivatkozva.

A következő pályázat a Civilséget erősítő tevékenységek

Kuti Péter elmondja, hogy Hallgatói Alapítványt működésének segítéséről van szó ebben a pályázatban.

22/2014 (II.24.) számú választmányi határozat: Az ELTE TTK HÖK Választmánya 9 igen mellett egyhangúlag támogatta Civilséget erősítő tevékenységek tárgyú KHTEÖ pályázatot.

A következő pályázat: Tanulmányi megbízott

Csutka Boglárka elmondja, hogytöbbet dolgozott, mint az eddigi tanulmányi elnökhelyettes.
Kovács Fanni javaslata, hogy a 2 hónapnyi feladatért, a tanulmányi elnökhelyettes egy havi ösztöndíjának a 1.5\*szeresét javasolja.

23/2014 (II.24.) számú választmányi határozat: Az ELTE TTK HÖK Választmánya 8 igen 1 tartózkodás mellett támogatta Tanulmányi megbízott tárgyú KHTEÖ pályázatot, amiben a felterjesztett a tanulmányi elnökhelyettes egyhavi ösztöndíjának a 1.5\*szeresét kapja.

Következő pályázat a Matekos Teadélután szervezése, grafikai munkák

24/2014 (II.24.) számú választmányi határozat: Az ELTE TTK HÖK Választmánya 9 igen mellett egyhangúlag támogatta a Matekos Teadélután szervezése, grafikai munkák tárgyú KHTEÖ pályázatot.

A következő pályázat KKlub aktivitás, népszerűsítő előadások szervezése

Csutka Boglárka érdeklődik a pályázat felöl.
Kuti Péter elmondja, hogy ezek viszonylag régebbi dolgok, Ő adta be a pályázatot. Viszonylag sokat dolgoztak a felterjesztettek.

25/2014 (II.24.) számú választmányi határozat: Az ELTE TTK HÖK Választmánya 9 igen mellett egyhangúlag támogatta a KKlub aktivitás, népszerűsítő előadások szervezése tárgyú KHTEÖ pályázatot.

Kovács Fanni lezárta a napirendi pontot.

**5.Gólyatábori beszámolók (19:42)**

*Kémia gólyatábor beszámoló.*
Horváth Tamás jelzi, hogy nincs gazdasági beszámoló a pályázathoz.
Kuti Péter válaszol, hogy a gólyatábor főszervezők arról tudnak beszámolni, hogy ők mire költöttek.
Érsek Gábor elmondja, hogy minden pénzügyet az ELTE ESZ KFT kezelte, maga a program sorozat pedig, olyan volt, amilyen szokott lenni.

26/2014 (II.24.) számú választmányi határozat: Az ELTE TTK HÖK Választmánya 9 igen mellett egyhangúlag elfogadta az ELTE TTK Kémia Gólyatábor 2013 beszámolóját.

*Geo-Bio gólyatábor beszámoló.*
Kovács Fanni kérdezi van-e hozzászólás?
Kuti Péter kérdése, hogy mennyi minden valósult meg abból, amit még a tábor előtt a főszervezők megígértek, mint pl: hogy átlátható lesz, illetve sok új embert fognak bevonni.
Kovács Fanni elmondja, dokumentációról nem tud.
Vara Bálint elmondja, hogy ő ilyenről nem tud, nem kapott ilyen dokumentumot, de az új emberek bevonása megtörtént.

27/2014 (II.24.) számú választmányi határozat: Az ELTE TTK HÖK Választmánya 8 igen 1 tartózkodás mellett elfogadta a 28. ELTE Geo-Bio Gólyatábor 2013.évi beszámolóját.

*BÖFI beszámoló*
Fizika szakterület képviselete nem szeretné kiegészíteni.

28/2014 (II.24.) számú választmányi határozat: Az ELTE TTK HÖK Választmánya 9 igen mellett egyhangúan elfogadta a BÖFI gólyatábor 2013-évi beszámolóját

*ELTE Gyógymatek gólyatábor 2013 beszámoló*Kovács Fanni érdeklődött mit jelent az abszolút érték kifejezés.
Kuti Péter szerint:” Nem tudod megélni ezt úgy, hogy negatív legyen”

29/2014 (II.24.) számú választmányi határozat: Az ELTE TTK HÖK Választmánya 9 igen mellett egyhangúlag elfogadta ELTE Gyógymatek gólyatábor 2013 beszámolóját.

**6.Gólyatábor pályázati kiírás (20:03.)**

Kuti Péter: A tavalyit ki kéne egészíteni egy olyan paragrafussal, hogy mi van akkor, ha nem fogadják el a beszámolót.
Kovács Fanni érdeklődött van-e valakinek szövegszerű javaslata
Kuti Péter szerint, ha nem kerül elfogadásra a beszámoló, akkor nem szervezhet többet gólyatábort mint a választmány által kijelölt gólyatábor főszervező.
Vara Bálint hozzászólt a témához. Mi történik akkor, ha megint Küldöttgyűlés dönt a pályázatról? Szerinte akkor lehetne olyan, hogy a Küldöttgyűlésnek 4/5-öddel kell elfogadnia.
Kuti Péter válaszol, hogy van ilyen az Alapszabályban.
Kovács Fanni megkérdezi, hogy mi lenne a leadásidátum a beszámolásra?
Kuti Péter szerint október 15, mert az volt tavaly is.
Kovács Fannia pályázat leadás ideje felől kérdezett.

Erről a kérdésről a jelöltek között kisebb vita alakult ki. Kuti Péter javaslata hogy papírosan ne kelljen leadni a pályázatokat, illetve hogy a honlapon létre lehet hozni egy a pályázat leadására kialakított felületet.

30/2014 (II.24.) számú választmányi határozat: Az ELTE TTK HÖK Választmánya 9 igen mellett egyhangúlag elfogadta a 2014.évi gólyatáborok pályázati kiírását.

Kovács Fanni lezárta a napirendi pontot

**7. Egyebek (20:17)**

Bohár Balázs kérdezett, hogy, kinek van kulcsa a Déli halihoz, mert be volt zárva a felvehető kulcs, és pont akkor kellett a projektor.
Miklós-Kovács Janka szerint járhatna legalább ennyi felelősséggel az, hogy valakinek van saját kulcsa, hogy figyel arra, hogy ne zárja be felvehető kulcsot.
Kuti Péter elmondja régen volt egy lap a falon, amire írni kellett, hogy kinél van a kulcs.

Kuti Péter kért szót, majd Hónap dolgozójakezdeményezését ismerteti.
Kovács Fanni szerint ez nagyon szubjektív dolog, és nem látja azt, hogy ezt hogy lehet elbírálni.
Kuti Péter szerint a Választmány egy döntéshozó testület, ezért el tudja dönteni.
Miklós-Kovács Janka szerint nincs konkrétan leírva, hogy mi alapján kéne ezt bírálni.
Kuti Péter szerint lehet, úgy hogy nincs minden hónapban kiosztva csak akkor, ha valaki igazán kiemelkedő tevékenységet végez.

31/2014 (II.24.) számú választmányi határozat: Az ELTE TTK HÖK Választmánya 9 igen mellett egyhangúlag támogatta a Hónap dolgozója kezdeményezést.

**Kovács Fanni 20:37-kor lezárta az ülést**

**Határozatok:**

13/2014 (II.24.) számú választmányi határozat: Az ELTE TTK HÖK Választmánya 7 igen szavazattal, egyhangúlag elfogadta új napirendi pont felvételét, melyek a Beszámolók, illetve a Személyi kérdések.

14/2014 (II.24.) számú választmányi határozat: Az ELTE TTK HÖK Választmánya 7 igen szavazattal, egyhangúlag elfogadta a napirend módosítást.

15/2014 (II.24) számú választmányi határozat: Az ELTE TTK HÖK Választmánya 8 igen, 0 nem és 0 tartózkodó szavazat mellett elfogadta a mentorkoordinátor újbóli beszámolóját.

16/2014 (II.24.) számú választmányi határozat: Az ELTE TTK HÖK Választmánya 8 igen mellett egyhangúlag támogatta a Trak-Tor-Túra pályázatát.

17/2014 (II.24.) számú választmányi határozat: Az ELTE TTK HÖK Választmánya 8 igen mellett egyhangúlag támogatta a Mafihe EHB pályázatát.

18/2014 (II.24.) számú választmányi határozat: Az ELTE TTK HÖK Választmánya 7 igen 1 nem mellett támogatta, hogy az Kamerázás az Alkímia ma 2013 őszi félévében tárgyú KHTEÖ pályázatban a pályázott összeg ½-ét kapják a felterjesztett hallgatók.

19/2014 (II.24.) számú választmányi határozat: Az ELTE TTK HÖK Választmánya 8 igen mellett egyhangúlag támogatta, hogy Az ELTE TTK Természetrajzi Múzeum 2013. őszi rendezvényei önkénteseinek jutalmazása tárgyú KHTEÖ pályázatban pályázott összegekre 2/3-ados szorzó és százas összegekre való kerekítés kerüljön alkalmazásra.

20/2014 (II.24.) számú választmányi határozat: Az ELTE TTK HÖK Választmánya 9 igen mellett egyhangúlag támogatta GyógyMatek GT 2013 tárgyú KHTEÖ pályázatot 180 000 Ft-al.

21/2014 (II.24.) számú választmányi határozat: Az ELTE TTK HÖK Választmánya 8igen 1 tartózkodás mellett támogatta a Tétékás Nyúz 4709,Tétékás Nyúz 4801,Tétékás Nyúz 4802 tárgyú KHTEÖ pályázatok visszaküldését formai hibára hivatkozva.

22/2014 (II.24.) számú választmányi határozat: Az ELTE TTK HÖK Választmánya 9 igen mellett egyhangúlag támogatta Civilséget erősítő tevékenységek tárgyú KHTEÖ pályázatot.

23/2014 (II.24.) számú választmányi határozat: Az ELTE TTK HÖK Választmánya 8 igen 1 tartózkodás mellett támogatta Tanulmányi megbízott tárgyú KHTEÖ pályázatot, amiben a felterjesztett a tanulmányi elnökhelyettes egyhavi ösztöndíjának a 1.5\*szeresét kapja.

24/2014 (II.24.) számú választmányi határozat: Az ELTE TTK HÖK Választmánya 9 igen mellett egyhangúlag támogatta a Matekos Teadélután szervezése, grafikai munkák tárgyú KHTEÖ pályázatot.

25/2014 (II.24.) számú választmányi határozat: Az ELTE TTK HÖK Választmánya 9 igen mellett egyhangúlag támogatta a KKlub aktivitás, népszerűsítő előadások szervezése tárgyú KHTEÖ pályázatot.

26/2014 (II.24.) számú választmányi határozat: Az ELTE TTK HÖK Választmánya 9 igen mellett egyhangúlag elfogadta az ELTE TTK Kémia Gólyatábor 2013 beszámolóját.

27/2014 (II.24.) számú választmányi határozat: Az ELTE TTK HÖK Választmánya 8 igen 1 tartózkodás mellett elfogadta a 28. ELTE Geo-Bio Gólyatábor 2013.évi beszámolóját.

28/2014 (II.24.) számú választmányi határozat: Az ELTE TTK HÖK Választmánya 9 igen mellett egyhangúan elfogadta a BÖFI gólyatábor 2013-évi beszámolóját

29/2014 (II.24.) számú választmányi határozat: Az ELTE TTK HÖK Választmánya 9 igen mellett egyhangúlag elfogadta ELTE Gyógymatek gólyatábor 2013 beszámolóját.

30/2014 (II.24.) számú választmányi határozat: Az ELTE TTK HÖK Választmánya 9 igen mellett egyhangúlag elfogadta a 2014.évi gólyatáborok pályázati kiírását.

31/2014 (II.24.) számú választmányi határozat: Az ELTE TTK HÖK Választmánya 9 igen mellett egyhangúlag támogatta a Hónap dolgozója kezdeményezést.

**Az emlékeztetőt hitelesítette:**

 **Horváth Tamás** **Kovács Fanni**

 **Ellenőrző Bizottság Elnöke Elnök**

 **ELTE TTK HÖK ELTE TTK HÖK**